UZNESENIE VLÁDY SLOVENSKEJ REPUBLIKY
č. 998
z 22. októbra 2003

k návrhu na transformáciu Ústavu špeciálneho zdravotníctva a výcviku ako strediska pre prípravu špeciálnych jednotiek výkonných zložiek bezpečnostného systému SR na boj proti organizovanému zločinu a terorizmu

Číslo materiálu:	9541/2003	
Predkladateľ:	minister obrany	
Vláda
A.	súhlasí
A.1.	s transformáciou Ústavu špeciálneho zdravotníctva a výcviku ako strediska pre prípravu špeciálnych jednotiek výkonných zložiek bezpečnostného systému SR na boj proti organizovanému zločinu a terorizmu;
B.	ukladá
ministrovi obrany 
B.1.	zabezpečiť realizáciu transformačného projektu a zabezpečiť činnosť Ústavu špeciálneho zdravotníctva a výcviku v  súlade s požiadavkami rezortov a jeho možnosťami 
	do 31. decembra 2003
podpredsedovi vlády a ministrovi spravodlivosti
podpredsedovi vlády a ministrovi financií 
ministrovi vnútra 
ministrovi dopravy, pôšt a telekomunikácií
riaditeľovi Národného bezpečnostného úradu
a žiada
riaditeľa Slovenskej informačnej služby
B.2.	každoročne predkladať Ústavu špeciálneho zdravotníctva a výcviku požiadavky na rozsah výcviku na nasledujúci rok, vrátane výšky nákladov potrebných na zabezpečenie výcviku ich príslušníkov
	každoročne pri príprave štátneho rozpočtu na nasledujúci rok
B.3.	na základe požiadavky na rozsah výcviku a výšky nákladov, stanovených za lôžko/deň, vo svojich rozpočtových kapitolách účelovo viazať rozpočtové prostriedky na zabezpečenie výcviku príslušníkov,
podpredsedovi vlády a ministrovi financií
B.4.	rozpočtovým opatrením presunúť účelovo viazané prostriedky v zmysle úlohy B.2 tohto uznesenia do rozpočtovej kapitoly Ministerstva obrany SR
	každoročne do 15 dní po predložení rozpisu rozpočtu jednotlivých rozpočtových kapitol Ministerstvu financií SR
ministrovi obrany 
ministrovi vnútra
B.5.	predložiť na rokovanie vlády analýzu činnosti Ústavu špeciálneho zdravotníctva a výcviku a návrh ďalšieho rozvoja
	do 31. marca 2005.
Vykonajú:	podpredseda vlády a minister financií
podpredseda vlády a minister spravodlivosti 
minister vnútra
minister obrany 
minister dopravy, pôšt a telekomunikácií
riaditeľ Národného bezpečnostného úradu
Na vedomie: 	riaditeľ Slovenskej informačnej služby